

  [image: cover]






  [image: title-page]






  [image: niffler]






  [image: ]



Til minde om Gordon Murray, virkelighedens dyrehealer og helt



        
		[image: indhold]


Fantastiske skabninger og hvor de findes
Filmmanuskriptet

Tak til

Ordliste over filmtekniske fagudtryk

Medvirkende og filmhold

Om forfatteren

Om bogens design

 
    



  [image: statue-of-liberty]


SCENE 1

EXT. ET STED I EUROPA – 1926 – NAT
 En mægtig, afsidesliggende ruin af et slot toner frem i mørket. Vi fokuserer på en brolagt plads foran bygningen, ombølget af tåge. Alt ånder uhygge og dyb stilhed.
     
 Fem Aurorer står skulder mod skulder med hævede tryllestave, vagtsomme, idet de langsomt bevæger sig mod slottet. En pludselig eksplosion af klart, hvidt lys kaster dem tilbage.
     
 Vi vender lynsnart omkring og ser deres skikkelser ligge ubevægelige ved indgangen til en stor park. En skikkelse (GELLERT GRINDELWALD) træder ind i billedet med ryggen til kameraet. Han skænker ikke de livløse skikkelser et blik men stirrer blot op mod nattehimlen, mens vi panorerer op mod månen.
     
 MONTAGE: Vi ser forskellige magiske avisoverskrifter fra 1926, der omhandler GRINDELWALDS angreb overalt i verden: GRINDELWALD HÆRGER IGEN I EUROPA; HOGWARTS ØGER SIKKERHEDEN; HVOR ER GRINDELWALD? Han er en alvorlig trussel mod det magiske samfund og han er forsvundet. Bevægelige fotografier viser ødelagte bygninger, ildebrande, skrigende ofre. Artiklerne fyger mangfoldigt frem – den verdensomspændende jagt på GRINDELWALD fortsætter. Vi fokuserer på en sidste artikel med et billede af Frihedsgudinden.
    SKIFT TIL:

    SCENE 2

EXT. SKIB VED INDSEJLINGEN TIL NEW YORK – NÆSTE MORGEN
   En strålende klar dag i New York. Havmåger cirkler omkring foroven.
     
     Et stort passagerskib passerer langsomt Frihedsgudinden. Passagerer læner sig ud over rælingen og ser begejstrede mod land.
     
          PUSH IN mod en skikkelse, der sidder på en bænk med ryggen til os – NEWT SCAMANDER, vejrbidt, senet, iført en gammel, blå overfrakke. Ved siden af sig har han sat en ramponeret brun læderkuffert. Et af kuffertens metalspænder smækker op af sig selv. NEWT bøjer sig hurtigt ned og lukker det.
    NEWT tager kufferten op på skødet, læner sig ned mod den og hvisker.
       
    NEWT
 Dougal, fald nu til ro. Vi er der snart.

  SCENE 3

EXT. NEW YORK – DAG
    New York set med FUGLEPERSPEKTIV.

SCENE 4

EXT. SKIB/INT. TOLDEN – KORT EFTER – DAG
I trængslen af passagerer forlader NEWT skibet ad landgangsbroen, og fokus rettes mod hans kuffert.
TOLDBETJENT (O.S.)
Næste.
NEWT står i kø i tolden. Der er en lang række skranker bemandet med alvorligt udseende amerikanske toldbetjente. EN TOLDBETJENT undersøger NEWTS temmelig lasede britiske pas.
 
TOLDBETJENT
Britisk, hva’?
NEWT
Ja.
TOLDBETJENT
Første rejse til New York?
NEWT
Ja.
TOLDBETJENT
(peger på NEWTS kuffert)
Har du noget spiseligt med?
NEWT
(lægger hånden over sin brystlomme)
Nej.
TOLDBETJENT
Husdyr?
Låsen på NEWTS kuffert smækker op igen. NEWT kigger ned og skynder sig at smække den i igen.
NEWT
Jeg må se at få den ordnet. Øh, nej.
TOLDBETJENT
(mistroisk)
Lad mig lige kigge engang.
NEWT placerer kufferten på skranken mellem dem og drejer diskret en messingknap til MUGGLERSIKKER.
 
TOLDBETJENTEN trækker hurtigt kufferten til sig, løsner smæklåsen og lukker den op. Han ser en pyjamas, diverse vejviserkort, en dagbog, et vækkeur, et forstørrelsesglas og et halstørklæde med Hufflepuffs farver. Da han til sidst er tilfreds, lukker han kufferten.
 
TOLDBETJENT
Velkommen til New York.
NEWT
Tak.
NEWT tager sit pas og sin kuffert.
 
TOLDBETJENT
Næste!
NEWT går ud gennem tolden.

